text: Els organitzadors de la Happy Food Trucks confien en repetir la fira el pròxim estiu | Ràdio Sabadell
  Els organitzadors de la Happy Food Trucks confien en repetir la fira el pròxim…
  Happy Food Trucks a Sabadell | Pere Gallifa
  10.12.2017 17:26 Pere Gallifa
  Els organitzadors de la Happy Food Trucks confien en repetir la fira el pròxim estiu
  La Happy Food Trucks és una fira itinerant que combina propostes gastronòmiques amb espectacles culturals. Els organitzadors de l'esdeveniment valoren molt positivament l'edició sabadellenca, que s'ha celebrat fins aquest diumenge al vespre a la plaça del Doctor Robert. "Estem molt contents, no només pel fet que vingui més o menys gent, sinó perquè teníem moltes ganes de venir a Sabadell", explica un dels seus responsables, Miquel Ortilles.
  Per aquest motiu, confien a poder repetir la Happy Food Trucks l'any vinent, durant la temporada de primavera i estiu, en lloc de situar-la tan pròxima al Nadal. De fet, aquesta edició a Sabadell és la que tanca la gira de l'esdeveniment de la temporada 2017, després que s'hagi celebrat en altres poblacions catalanes com Blanes, Badalona o Sant Pol de Mar. "Aquí ha estat la cloenda i ho hem enfocat més a un perfil nadalenc o de Fira de Santa Llúcia. En l'àmbit de menjar, hem portat caravanes d'street food però de més qualitat que el que podríem trobar en un fast food tradicional".
  La fira ha durat cinc dies en què els assistents han pogut gaudir de les diverses propostes culinàries de les food trucks entre diversos espectacles musicals com dos concerts diaris, sessions de punxa-discos i swing.